Zucca: – Jeg har ikke spilt bra
– Jeg synes ikke Zucc ville ha vært et dårlig valg. Han spiller bra. Han er en spiller folk liker å se, sier New York Rangers' svenske stjernekeeper, Henrik Lundqvist (33), til avisen The Record.Carolina Hurricanes, Columbus Blue Jackets, New Jersey Devils, New York Islanders, New York Rangers, Philadelphia Flyers, Pittsburgh Penguins og Washington Capitals. New York Rangers' lagkaptein Ryan McDonagh er eneste spiller fra Zuccarellos lag som er funnet god nok for den årvisse All-Star kampen, denne gangen i Nashville 30. til 31. januar.Før uttaket ble endelig onsdag kveld norsk tid, trodde en rekke eksperter - blant andre NHLs egne - at nordmannen ville være en av seks løperspillere på laget fra avdelingen «Metropolitan». I november ble Mats Zuccarello «forhåndsuttatt» av et knippe eksperter tilknyttet NHL.com. Da hadde han scoret ni mål og lagt ni målgivende pasninger, og toppet New York Rangers målpoengliga. Det gjør han fortsatt, nå med 16 mål og 15 målgivende pasninger etter 40 kamper i grunnserien. Rick Nash er neste spiller på Rangers' målpoengliste. Kanadieren har scoret 12 mål og lagt 17 målgivende pasninger på 38 kamper. (Saken fortsetter under videoklippet) Mats Zuccarello hevder imidlertid at han ikke har viet All-Star uttaket en tanke, og at han ikke ble skuffet da hans navn glimret med sitt fravær da det ble kjent - etter New York Rangers' 6-2 seier over NHLs topplag Dallas Stars natt til onsdag. – Jeg har ikke tenkt på det i det hele tatt. Jeg har aldri vært der, så det er vanskelig å være skuffet, sier han til The Record.• New York Rangers' neste kamp er lørdag - 19.00 norsk tid - hjemme mot Washington Capitals, som torsdag kveld er poengbest (61 på 39 kamper) av alle NHLs 30 lag. Zuccarellos New York-lag ligger på 10. plass totalt med 48 poeng etter 40 kamper. I en avstemning på hjemmesiden Blueshirt Banter mente torsdag formiddag 66 prosent at Mats Zuccarello burde ha blitt tatt ut til All-Star kampen.Metropolitan-laget til All-Star kampen i Nashville 31. januar: Keepere: Braden Holtby, Washington Capitals, Cory Schneider, New Jersey Devils Backer: Kris Letang, Pittsburgh Penguins, Ryan McDonagh, New York Rangers, Justin Faulk, Carolina Hurricanes Løpere: Alexander Ovetsjkin, Nicklas Bäckström, Washington Capitals, Claude Giroux, Philadelphia Flyers, Jevgenji Malkin, Pittsburgh Penguins, Brandon Saad, Columbus Blue Jackets, John Tavares, New York Islanders Espen Shampo Knutsen (43) er eneste norske spiller - av totalt åtte i NHL - som har spilt i Stjernekampen til verdens beste liga. Det gjorde Vålerengas nåværende trener i januar 2002, da han spilte for Columbus Blue Jackets. Espen Knutsen ble tatt ut til Verdenslaget i All-Star kampen. Denne gangen er formatet annerledes. Fire lag - ett fra hver avdeling i NHL (Pacific, Central, Atlantic, Metropolitan) - spiller mot hverandre i kamper tre mot tre spillere på isen. Laget som vinner finalen får en million dollar i premie, nærmere ni millioner kroner etter dagens kurs.– Jeg bryr meg egentlig ikke om det. Jeg synes uansett ikke at jeg skulle ha vært der, så det var ikke i mine tanker, sier Mats Zuccarello - før han blir enda mer selvkritisk. VG-kommentar: Norges største idrettsutøver nå – Jeg har ikke spilt så bra. Jeg begynte (sesongen) bra og pucken fant veien til nettet. Men jeg ville heller ha startet dårlig, som et par foregående år, og sett laget vinne, fremfor å starte bra og se laget tape, sier han. Rangers-rekken med Zuccarello, Derick Brassard og Rick Nash har stått for brorparten av Manhattan-klubbens målpoeng etter nær halvspilt grunnserie (82 kamper). Zuccarello påpeker imidlertid at Rangers' førsterekke «ikke spilte bra» da laget satt fast i en tapsrekke.
Mats Zuccarello (28) fortjente ifølge ekspertene å bli tatt ut til NHLs All-Star kamp. Men New York Rangers' suverene målpoengjeger mener selv han ikke har vært god nok for den prestisjefylte showkampen i Nashville.